cyanic-selkie/wikianc huggingface dataset:
Hongshi-demningen
Hongshi-demningen (红石水电站) er en demning med vannkraftverk i det sentrale Kina, i vassdraget Songhua, en sideelv til Amur. Vannkraftverket ligger i provinsen Jilin. Ved igangsettelse hadde vannkraftverket en kapasitet på 200 MW, fordelt på 4 x 50 MW-enheter.
Arkivdagen
Arkivdagen kan vise til:
Peter Falk
Peter Michael Falk (født 16. september 1927 i New York i USA, død 23. juni 2011 i Beverly Hills i California) var en amerikansk skuespiller som er mest kjent for sin rolle som Columbo.
Bakgrunn
Hans mor Madeline Haukhauser hadde russisk bakgrunn og hans far Michael Falk hadde bakgrunn fra Polen. Peter Falk vokste opp i en bydel i New York City preget av italienske innvandrere, noe som har bidratt til inntrykket at han hadde italiensk bakgrunn. Foreldrene drev en klesbutikk. Foreldrene var jøder, men ikke særlig praktiserende. I sin selvbiografi nevnte Falk ikke noe om sin etniske bakgrunn, bortsett fra at bestemoren ble omtalt som Oma (en tysk ord for bestemor).
Dagbladets verdensreporter Arne Hestenes møtte Peter Falk i 1974. Falk fortalte at han hadde ønsket å bli CIA-agent, men ble nektet adgang fordi han etter krigen hadde vært frivillig jernbanearbeider for Tito i Jugoslavia. Dermed endte han som skuespiller. Han fortalte videre at han likte best Shakespeare og foretrakk Strindberg framfor Ibsen.
Karriere
Med unntak av medvirkning i amatøroppsetninger, debuterte Peter Falk som skuespiller i 1956 i en Off-Broadway-forestilling av Don Juan av Molière. Etter tre år på diverse teaterscener i New York, flyttet Falk til Hollywood, der hans første større filmrolle kom i filmen Murder, Inc. (1960), som han også ble Oscar-nominert for. Samme år ble han nominert til Emmy for TV-serien The Law and Mr. Jones. Han fikk sin andre Oscar-nominering for den Frank Capra-regisserte Pocketful of Miracles allerede året etter. I 1962 vant han også en Emmy for The Price of Tomatoes.
Colombo-rollen
Falks debut i paraderollen som detektiv Columbo skjedde i TV-filmen Prescription: Murder i 1968 som bygde på et teaterstykke av Richard Levinson og William Link.
Den ikke helt velkledde, skjeløyde og ubarberte detektiven Columbo løste sine saker med skarpsindighet og uskyldige «tulling»-utseende. Hans spesiale var når han tilsynelatende var ferdig med et intervju og i ferd med å forlate rommet, snudde i døren og sa: – Å, ja, bare en ting til … (Oh, just one more thing…)
Peter Falk hadde vansker med å bryte ut av «gangster»-rollen, inntil han ble tilbudt rollen som Columbo. Serien består av 60 episoder, og er fortsatt populær. Rollen brakte ham Emmy fem ganger og Golden Globe én gang.
I desember 2008 gikk Falks datter ut med opplysninger om at han led av Alzheimer.
Glassøye
Peter Falk brukte øyeprotese (glassøye). Hans høyre øye ble operert bort da han var tre år, fordi han hadde en svulst. Han gjorde ofte (særlig i «Columbo») et nummer av at det ene øyet manglet.
Kunstner
Falk var også tegner og holdt flere utstillinger.
TV-roller
+ Over 60 episoder av «Columbo»
Aud Berit Alsaker Haynes
Aud Berit Alsaker Haynes (født 4. februar 1955) er en norsk politiker. Hun var nestleder i styret for Helse Vest fra 28. januar 2010 til 7. januar 2014. Hun var medlem av kommunestyret på Stord kommune i perioden 1995–2011 og leder i Stord Arbeiderparti fra 2012.
Framlingham Castle
Framlingham Castle er et slott i Suffolk i England. Slottet ble bygget i 1148, og ødelagt av Henry II av England.
International Council on Archives
International Council on Archives (ICA) er en internasjonal, ikke-statlig organisasjon (non-governmental organization (NGO)) som ble stiftet 9. juni 1948. Organisasjonens administrasjon holder til i Paris i Frankrike.
Den internasjonale arkivdagen
Hvert år siden 2008 markeres den 9. juni som Den internasjonale arkivdagen på ulike vis rundt om i verden. Datoen er valgt til minne om stiftelsen av ICA i 1948, og beslutningen om å markere datoen ble truffet på ICAs generalforsamling i 2007.
Jan Leivestad
Jan Leivestad (født 21. september 1963) er en tidligere lokalpolitiker for Stord Arbeiderparti. Han satt i kommunestyret og formannskapet, og var leder av komité for miljø og kultur.
International Council on Archives
Den internasjonale arkivdagen
Den internasjonale arkivdagen må ikke forveksles med Den nordiske arkivdagen, som markeres på en dato rundt den 9. november – i Norge varierer det fra år til år hvilken dato i november som velges som arrangementsdato.
Elin Blikra
Elin Blikra (født 24. november 1972) er en norsk tidligere squashspiller fra Bergen.
Hun vant 13 NM-gull og tre NM-sølv i perioden 1990–2010. Hun vant kongepokalen i 1990, 1991, 1997 og 2004. I 1990 ble Blikra nordisk mester i juniorklassen. Ti år senere, i 2000, ble hun også nordisk mester i seniorklassen.
Svømming under Sommer-OL 2008 – 200 meter individuell medley kvinner
Øvelsen 200 meter individuell medley damer ved Sommer-OL 2008 fant sted mellom 11. til 13. august i Beijing nasjonale vannsportsenter.
Fem heat ble avholdt og de fleste hadde maksimum antall svømmere (åtte). Hvilket heat svømmerne deltok i hadde ingen formell betydning for avansemanet, da de seksten svømmerne med de beste tidene fra hele feltet kvalifiserte seg til semifinalene. To semifinaler med åtte svømmere i hver ble avholdt. Svømmerne med de åtte beste tidene gikk videre til finalen.
Kvalifikasjonskravene var 2.15,27 (A-krav) og 2.20,00 (B-krav). Nasjoner med to eller flere svømmere som hadde klart A-kravet kunne melde på to slike svømmere ellers kunne de melde på en svømmer som hadde klart B-kravet.
Sara Nordenstam representert Norge og satte norsk rekord, men klarte ikke å komme seg videre fra innledende heat.
Rekorder
Før konkurransen var verdens- og olympisk rekord som følger:
Følgende olympisk rekord ble satt under konkurransen:
Sinanjiang-demningen
Sinanjiang-demningen er en demning med vannkraftverk i det sørlige Kina, i vassdraget Den røde elv. Vannkraftverket ligger i provinsen Yunnan. Ved igangsettelse hadde vannkraftverket en kapasitet på 201 MW.
Fabritius Gruppen
Fabritius Gruppen er et norsk eiendomsselskap i Oslo. Fabritius-gruppen var tidligere et norsk grafisk konsern med lange tradisjoner som trykkeri og forlag. Selskapet var i mange år kjent under navnet Fabritius og sønner. Det hadde en omfattende produksjon av lærebøker, kataloger, blanketter og annet. Den grafiske virksomheten ble på 1970- og 1980-tallet gradvis tatt over av andre, og avvikla helt i 1991. Selskapet satsa isteden på eiendomsforaltning av de store eiendomsmassene til bedriften på Alnabru under navnet Fabritius Eiendom AS. Etter ti år med med eiendomsutvikling, ble selskapet solgt i 2001, og dagens aksjeselskap ble etablert.
Trykkeri og forlag fra 1844
Firmaet W. C. Fabritius ble grunnlagt i Christiania i januar 1844. Da kjøpte boktrykkeren Wilhelm Christian Keilhau Fabritius (1816–1887) trykkerivirksomheten til bokhandler- og boktrykkerfirmaet Guldberg & Dzwonkowski som holdt til i Storgata 27. Firmaet var blitt grunnlagt høsten 1835 av cand. theol. Carl August Guldberg og Adam Dzwonkowski, sønn av en adelig polsk godseier. Fabritius var født i Ullensaker og ble utlært som boktrykker i Christiania i 1838. Han ble faktor (teknisk leder) ved Guldbergs og Dzwonkowskis trykkeri og utvida det maskinelt.
I 1886, året før W. C. Fabritius døde, tok han opp sønnen Julius Jonathan Aars Fabritius og svigersønnen Erling Nielsen som kompanjonger i firmaet. Bedriften skifta da navn til W. C. Fabritius & Sønner.
I 1879 ble den tysk-norske typografen Hermann August Scheibler (1854–1929) ansatt som setter i firmaet. Scheibler ble faktor ved trykkeriet i 1885, og da firmaet ble omdanna til aksjeselskap i 1899, trakk Nielsen og Aars Fabritius seg som daglige ledere og ga Scheibler stillinga som ny disponent.
Scheibler, som utga flere bøker om trykkekunstens historie og trykkeribransjen, overtok eierinteressene sammen med sønnen Hroar Sverre Scheibler (1888-1974) i 1921, og i 1954 ble firmaet underlagt Institusjonen Scheibler, en privateid institusjon og ideell stiftelse.
Avdelinger og virksomheter
Fabritius og Sønner opplevde en særlig sterk vekst fra 1948. Selskapet trykte blant annet de norske rikstelefonkatalogene, Norsk Tippings tippekuponger og Postverkets postgiro-blanketter. Mens Fabritius Rotations- og Dyptrykkeri hadde store og raske rotasjonspresser, trykte Fabritius Billett- og Formulartrykkeri, internt kalt «Billetten», «endeløse baner av alle kategorier: fakturaer, ordresedler, rekvisisjoner, kontoutdrag, statistikker, journaler, bank- og postgiro, trykksak- og lønningskonvolutter for alle typer hullkort, billetter i blokker og ruller for kinoer, teatre og trafikkselskaper, lodder, merkelapper og etiketter».
Fabritius & Sønners Forlag var først og fremst et skolebokforlag. Det ble også kjent for ordbøkene sine. Fabritius Handelshus ble etablert i 1959 for å gi norsk skole praktisk talt alle typer pedagogiske hjelpemidler og undervisningsartikler.
Andre tekniske avdelinger i selskapet var Fabritius Bokbinderi, der bøker og hefter ble innbundet, og Fabritius mekaniske verksted, et spesialverksted for grafisk industri som ble etablert i 1952. I 1958 kom Fabritius Foto-Studio.
Av publikasjoner trykte Fabritius egne og andres tidsskrifter, deriblant avisa Vårt Land, Forsvarets månedsmagasin Mannskapsavisa, det kristne bladet For Fattig og Rik, ukebladet Hjemmet, folkehelsebladet Liv og Helse som begynte i 1934, og den omfangsrike Norges Handels-Kalender som fra 1973 kom ut hvert år.
Fabritius & Sønner omfatta på 1960- og 70-tallet vanlig boktrykkeri, rotasjonstrykkeri, billettrykkeri, forlag, bokbinderi, klisjéanstalt, tegneatelier, reklamebyrå og mer.
Konsernet hadde i tillegg flere underselskap og eierinteresser i andre informasjonsbedrifter, deriblant Norsk Senter for Informatikk AS (NSI). NSI var datterselskap til Fabritius Informasjon A/S og oppstod på 1960-tallet som Studieselskapet for Norsk Industri. NSI var tidvis serviceorgan for Norges Teknisk-Naturvitenskapelige Forskningsråd og arbeida med katalog- og informasjonssystemer, datasats, laserprinting, abonnementssystemer og annet fram til 1990-tallet. Driften omfatta også direct mail.
Nedbygging og avvikling
Fra 1970-åra ble flere datterselskap solgt. Gyldendal Norsk Forlag overtok Fabritius & Sønners Forlaget Land og Kirke i 1974 og Fabritius forlags skolebokavdeling i 1982. I 1991 ble trykkeribedriften Fabritius AS overtatt av Elanders, et svensk grafisk konsern grunnlagt i 1908, i 2002 solgt videre til Naper, et tradisjonsrikt trykkeri i Kragerø, og i 2004 videre til JMS Mediasystem, et svensk trykkerikonsern som gikk konkurs i 2013.
Eiendomsselskap fra 2001
Fabritius Gruppen har kjøpt og utvikla eiendommer siden 1991, og eiendomsselskapet med datterselskap eier flere eiendommer og tomter på Østlandet. Virksomheten gjelder særlig næringseiendommer og tomter i Oslo-regionen som er regulert til kombinasjonsbygg for lager, kontor og produksjon. I 2021 kjøpte Fabritius Gruppen Værdalsbruket i Trøndelag.
Fabritius Gruppen er eid av Bjørn Rune Gjelstens aksjeselskap Gjelsten Holding, et investeringsselskap og konsern med røtter tilbake til handelsfirmaet P. A. Gjelsten som ble etablert i Fiksdal i Romsdal i 1871.
Lee Dong-gook
Lee Dong-gook (født 29. april 1979 i Pohang, Nord-Gyeongsang) er en sørkoreansk fotballspiller som spiller for Jeonbuk Hyundai Motors. Han legger opp 1. november 2020.
Han spiller som angriper.
Songs from My Room
Sporliste
Alle låter er skrevet av Børge Petersen-Øverleir.
Jordal skole
Jordal skole er en ungdomsskole (8-10 trinn) som ble etablert i 1999. Den ligger på Vålerenga i bydel Gamle Oslo i Oslo. Skolen ligger tett på Jordal idrettspark og Jordal Amfi, noe som legger til rette for et godt idrettstilbud ved skolen. Den er oppkalt etter dalsøkket Jordal og har strøkene Vålerenga, Kampen, Galgeberg, Etterstad og Gamlebyen innenfor skolekretsen.
Rusjan Minnegulov
Rusjan Rustjemovitsj Minnegulov (russisk: Рушан Рустемович Миннегулов, født 27. november 1992 i Bogatyje Saby i Tatarstan) er en russisk funksjonshemmet skiskytter og langrennsløper. Han har VM-gull fra 2013, og to gullmedaljer ved Paralympiske vinterleker 2014 i Sotsji som fremste internasjonale meritter.
Han begynte med langrenn i 2007, og debuterte internasjonalt ved verdenscupen i 2009. Han konkurrerer i klassen LW8 for stående utøvere. Han mistet høyre hånd i en bilulykke i 2005.
Karriere
Minnegulov representerte Russland ved de paralympiske vinterlekene 2010 i Vancouver, der han deltok i både langrenn og skiskyting. I langrenn fikk han 5.-plass på 20 km fristil som beste plassering. Han kom på 8.-plass på 10 km klassisk, og på 15.-plass på sprinten. I skiskyting kom han op 17.-plass på både 12,5 km og 3 km jaktstart.
Ved VM for funksjonshemmede 2011 kom han på 4.-plass på langrennssprinten og 10 km langrenn, og 6.-plass på 20 km. I skiskyting kom han på 11 km på jaktstarten, og 16.-plass på 7,5 km, mens han stilte ikke til start på 12,5 km. I 2013 deltok han igjen ved VM for funksjonshemmede, der han deltok bare i langrenn. Her deltok han på det russiske stafettlaget som vant 4 x 2,5 km i åpen klasse. Individuelt kom han på 2.-plass på både 10 km og 20 km, og han kom på 3.-plass på sprinten.
Ved Paralympiske vinterleker 2014 i Sotsji vant han 20 km klassisk og 4 x 2,5 km stafett, åpen klasse. Han fikk sølv i langrennssprinten, og kom på 4.-plass på 10 km fri teknikk.
Liste over innsjøer i Skandinavia
Liste over de største innsjøene i Skandinavia (Danmark, Sverige og Norge og finsk Lappland). Lista omfatter alle innsjøer over 15 km².
Cyathigerini
Utseende
Små (0,5 – 6 mm), rødaktige eller gulaktige biller, bakkroppen er mye bredere enn forkroppen. Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, denne slekten kjennes lett på at det ytterste leddet er kraftig utvidet, som en havkuleformet klubbe. Palpene (munnfølerne) er små og spinkle. Brystskjoldet (pronotum) er omtrent så langt som bredt, ovalt. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Nils Olav Fjeldheim
Nils Olav Fjeldheim (født 18. april 1977 i Tysværvåg) er en norsk padler. Han representerer Tysvær Kano & Kajakklubb.
Cyathigerini
Utbredelse
Gruppen er utbredt i varme områder av den Gamle verden.
Nils Olav Fjeldheim
Fjeldheim har vunnet tre VM-titler sammen med sin makker Eirik Verås Larsen, K2 1000 m i 2001 og maratonøvelsen i 2001 og 2002. Fjeldheim og Larsen vant også bronse i Sommer-OL 2004 i Athen i K2 1000 m.
Jonas Reckermann
Jonas Reckermann (født 26. mai 1979) er en tysk sandvolleyballspiller. Han representerte landet sitt under Sommer-OL 2012 i London, der han tok gull.
Æthelstan
Æthelstan er et gammelengelsk mannsnavn.
Etymologi
Navneleddet æthel er dannet av gammelengelske æthel, «edel». Den norrøne formen av leddet var aðal. Navneleddet stan har opprinnelse i gotiske stain, «stein». Den norrøne formen av navneleddet er steinn.
Aðalsteinn var en norrøn form av navnet.
Utbredelse
Æthelstan er kjent brukt i England fra 700-tallet. Æthelstan var et populært mannsnavn i England fra 800-tallet til 1000-tallet.
Aðalsteinn er ikke kjent brukt i noen runeinnskrifter fra vikingtiden, så navnet var neppe særlig utbredt i Norden på den tiden.
Navnet er i dag vanlig på Island, i formen Aðalsteinn.
Kjente personer med navnet
Personene i listen er ordnet kronologisk etter fødselsår.
Liam Hickey
Liam Hickey (født 25. mars 1998 i St. John's i Newfoundland og Labrador) er en canadisk kjelkehockeyspiller. Han har en paralympisk sølvmedalje i kjelkehockey for Canada, og en VM-gullmedalje.
Han spiller også rullestolbasketball, og deltok i Parapanamerikanske leker 2015, der Canada kom på andreplass. Han deltok også i Paralympiske sommerleker 2016, der Canada kom på 11.-plass i rullestolbasketball.
Bakgrunn
Henrys funksjonshemming er medfødt, han er født uten lårbein i høyre fot. Da han fire år gammel gjennomgikk han rotasjonsplastikk, slik ankelen blir kneledd, og fotbladet kan styre en leggprotese. Han begynte med kjelkehockey i Easter Seals i 2006, og på konkurransenivå i Avalon Sled Dogs i 2009. Han debuterte på Canadas landslag i 2016.
Idrettskarriere
Han deltok i den ene World Sledge Hockey Challenge-turneringen i 2016, der Canada kom på andreplass. I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017.
I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.
Lotte Eriksen
Hun har vunnet 15 NM-gull siden 2005. Hun har vunnet 12 kongepokaler (2005, 2006, 2010, 2011, 2012, 2013, 2014, 2015, 2016, 2017, 2018 og 2019).
Beleiringen av Akersborg
Beleiringen av Akersborg skjedde ved jule- og nyttårstider i 1308 som en del av den svenske brødrestriden, og blir i dag ansett som det første forsøket på å erobre av den uinntakelige borgen Akersborg som var nyoppført i 1299.
Bapanxia-demningen
Bapanxia-demningen er en demning med vannkraftverk i det sentrale Kina, i vassdraget Huang He. Vannkraftverket ligger i provinsen Gansu. Ved igangsettelse hadde vannkraftverket en kapasitet på 220 MW.
Beleiringen av Akersborg
Akersborg ble påbegynt i tiden 1299–1304 av Håkon V Magnusson ute på Akersneset utenfor byen Oslo. Allerede i 1308 var den en moderne befestning som besto av et sterkt borgtårn med to borggårder på hver side av midtpunktet. Den var plassert på den høyeste knausen på vestsiden av neset slik at det var et stup ned mot sjøen. Omkring de to borggårdene var to større fløyer bygget som fungerte som kongebolig sammen med tre mindre borgtårn. Konstruksjonen av borgen var fremtidsorientert for sin tid.
For det svenske beleiringstrenet som var vant til mindre befestninger, utgjorde Akersborg en større utfordring enn vanlig da beleiringen tok til i julen 1308. Hertug Erik Magnusson som hadde ønsket å erobre borgen mens den norske kongen oppholdt seg i Bergen, ble rammet av sykdom som også måtte ha rammet styrkene som hadde vært nødt til å slå leir utenfor festningen på Akersneset.
Ved nyttår i 1308 hadde en hær på 3000 væpnede bønder kommet ned til broen ved Nedre Foss på Akerselva. Slaget ved Oslo 1308 sluttet med en taktisk seier for svenskene som imidlertid hadde lidd stor tap under de harde kampene.
Hertug Erik måtte retirerte fra Oslo med hæren som hadde ikke vært i stand til å innta den sterke festningen, og den norske motstanden hadde vist seg farligere enn opprinnelig antatt. Dessuten var han selv så syk at man trodde han ikke skulle overleve. Han kom seg imidlertid, men felttoget til Oslo vinteren 1308-1309 var et strategisk nederlag for den svenske hertugen.
Den svenske beleiringen av Akersborg ble den første av til sammen 10 beleiringer fram til 1716 uten at den falt gjennom direkte fiendtlige angrep, selv om festningen hadde skiftet hender flere ganger med indirekte metoder.
Alpint under Vinter-OL 1976
Under OL 1976 i Innsbruck ble det arrangert seks øvelser i alpint. De tre beste i utfor, storslalåm og slalåm fikk både OL- og VM-medaljer. I den alpine kombinasjonen ble det bare delt ut VM-medaljer.
Kombinasjon, kvinner
For kombinasjonsøvelsene ble det ikke delt ut olympiske medaljer, bare VM-medaljer
Stavanger ingeniørhøgskole
Stavanger ingeniørhøgskole var en høgskole i Stavanger for ingeniørutdanning. Skolen ble etablert i 1878 som Teknisk aftenskole. Skolen er i dag en del av Universitetet i Stavanger.
Ingeniørhøgskolens stamtre omfatter roller som Teknisk aftenskole fra 1878, Stavanger elementærtekniske skole fra 1913, Stavanger tekniske skole fra 1944, og statseid Stavanger ingeniørhøgskole fra 1977. Skolen ble i 1986 slått sammen med Rogaland distriktshøgskole til Høgskolesenteret i Rogaland. Høgskolesenteret ble til Høgskolen i Stavanger 1. august 1994, da seks statlige og en privat høyskole i Stavanger fusjonerte til en institusjon. 1. januar 2005 ble Høgskolen i Stavanger (gitt ny status som Universitetet i Stavanger (UiS).
The Other Man
Handling
Roscoe ønsker å gifte seg med Irene, som han elsker. Han ber foreldrene hennes om å samtykke til ekteskapet deres, og de sier seg enige. Kort tid senere skal Roscoe delta på et maskerade-ball, hvor forlovelsen deres skal kunngjøres. Men Roscoe kjører over en klippe, blir hardt skadet og fraktet til sykehus. Der husker han ikke hvem han er, samtidig som alle de andre gjestene begynner å samles ved kostyme-ballet.
Glenn-Peter Sætre
Glenn-Peter Sætre (født 30. november 1965) er en norsk biolog. Siden 2003 har han vært professor i evolusjonsbiologi ved Institutt for biovitenskap ved Universitetet i Oslo. Han har særlig forsket på artsdannelse og hybridisering og hovedsakelig med fugler som modellorganisme.
Han har gjort seg internasjonalt bemerket særlig med sine arbeider på artsdannelse ved forsterking - et arbeid han mottok prisen Fridtjof Nansens belønning for yngre forskere for i 2000 - og kjønnskromosomenes betydning for denne prosessen. I de senere årene har han særlig arbeidet med hybrid artsdannelse hos romerspurv (Passer italiae) som han og forskningsgruppen hans har vist er en stabil hybridform mellom gråspurv og middelhavsspurv.
I 2019 kom Sætre og Mark Ravinet ut med læreboken Evolutionary Genetics - Concept, Analysis and Practice, publisert av Oxford University Press.
Martin Schøyen
Martin Schøyen (født 31. januar 1940) er en norsk forretningsmann og samler av historiske skrifter og andre gjenstander. Schøyen var arving og eier av Ingeniør M.O. Schøyens Bilcentraler.
Schøyen-samlingen
Schøyen startet å samle på gamle skrifter i 1955, og eier verdens største private samling av historiske håndskrifter; over 13 500 skrifter fra hele verden, der de eldste er 5 000 år gamle.
Disse skriftene dekker alt fra papyrus og papir til leire og stein. Schøyen-samlingen er lokalisert både i Oslo og i London. Samlingen har blitt forsøkt solgt til norske myndigheter og anslått pris var 850 millioner. Salget ble ikke gjennomført siden deler av samlingen mangler eierhistorie og kan være smuglet ut av opprinnelseslandene. Opprinnelsen av deler av samlingen har også senere vært undersøkt i en rapport fra University College London i forbindelse med en utstilling. Rapporten ble aldri offentliggjort.
I august 2021 har beslagla Økokrim nesten hundre kulturgjenstander fra oldtidens Mesopotamia fra samlingen. En rekke kulturhistoriske gjenstander som irakiske myndigheter krever tilbakelevert var blant beslagene.
Fanger.no
Nettstedet fanger.no for Norsk digitalt fangearkiv 1940–1945 er et norsk nettsted hvis formål er å gi en oversikt over norske fanger under andre verdenskrig (1940-1945). Norsk digitalt fangearkiv 1940–1945 et samarbeidsprosjekt mellom ARKIVET og Falstadsenteret. Prosjektet er en del av freds- og menneskerettssentrenes langvarige forpliktelse til å forvalte og utvikle ny kunnskap om norsk og internasjonal fangehistorie gjennom dokumentasjon, forskning og formidling. Nettsiden ble offentlig lansert 8. mai 2020, i tilknytning til 75-årsmarkeringen for frigjøringen av Norge etter tysk okkupasjon. Nettstedet støttes av Arkivverket.
Formålet med prosjektet er
Mirzapur (distrikt)
Mirzapur (hindi: मीरज़ापुर ज़िला, urdu: مرزا پور ضلع ) er et distrikt i den indiske delstaten Uttar Pradesh. Distriktets hovedstad er Mirzapur.
Demografi
Ved folketellingen i 2011 var det 2,494,533 innbyggere i distriktet, mot 2,116,042 i 2001. Den urbane befolkningen utgjør 13,89 % av befolkningen.
Barn i alderen 0 til 6 år utgjorde 15,72 % i 2011 mot 20,10 % i 2001. Antallet jenter i den alderen per tusen gutter er 929 i 2011.
Grindheim
Grindheim er en tidligere norsk kommune i Vest-Agder, opprettet som egen kommune første gang i 1902. Før dette, fra 1837 til 1901, var Grindheim en del av Bjelland og Grindheim kommune. I 1964 ble Grindheim og Konsmo slått sammen til Audnedal kommune.
Største tettsted i kommunen var Byremo, her finner man bl.a Grindheim kirke.
De eldre kommunale arkivkildene for kommunen finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.
Liste over personer med tilknytning til Nesodden
Her listes notable personer som har tilknytning til Nesodden. De kan være født på Nesodden, eller hatt en betydelig botid i kommunen. Men også nyinflyttede kan være listet, og for enkelte har tilknytning som landsted, sommeratelier eller langvarig arbeidsforhold på Nesodden kvalifisert til en plass på denne listen. Det er derfor rom for at de oppførte også kan finnes på andre kommuners lister.
Sarayburnu
Sarayburnu (tyrkisk: Sarayburnu, eller Palassodden; kjent på engelsk som Seraglio Point) er den store og brede odden i bydelen Fatih i Istanbul som skiller Det gylne horn fra Marmarahavet. Her er Topkapıpalasset og Gülhaneparken. Sarayburnu ble oppført på UNESCOs verdensarvliste i 1985.
Historie
Den eldste bosetting her stammer fra neolittisk tid, ca. 6600 f.Kr. Disse bosettinger bestod i nesten et årtusen, men havet steg. Det er mulig at folk bare flyttet på seg gradvis, og bare litt inn og opp på odden.
I 667 f.Kr. kom greske nybyggere fra Megara (nær Athen) under kommando av kong Byzas og etablerte byen Bysants på Sarayburnu. Noe tidligere, i 685 f.Kr., hadde megaraerne anlagt Khalkedon (nå Kadıköy) på den motsatte, anatolske, bredd av Bosporos. Faktisk var de eldste bosettinger i dagens Istanbul på den anatolske side, som Fikirtepe-haugen fra 5500 til 3500 f.Kr. I Kadıköy var det dessuten en stor havnebebyggelse bygd av fønikerne allerede før Megaras kolonister ankom.
Det var to naturlige havner nær Sarayburnu, nemlig der de moderne bydeler Sirkeci og Eminönü ligger (havnene Prosphorion og Neorion, på nordsiden av odden. Den gang må Sarayburnu fremstått som enda mer markant enn i dag.
Ved byggingen av jernbanen i senere osmansk tid, i 1871, ble Sarayburnus del av bymurene delvis fjernet, men på noen steder er de fortsatt intakte – særlig nedenfor Topkapı-palasset som ble bygd på 1400-tallet for den osmanske sultan. Gülhaneparken ligger tett ved palasset.
City and Borough of Wrangell
City and Borough of Wrangell er et fylke i den amerikanske delstaten Alaska. Den ligger i den sørøstlige delen av delstaten, med grenser til Petersburg Borough i nord, Ketchikan Gateway Borough i sør, Prince of Wales-Hyder Census Area i vest og Britisk Columbia i Canada i øst.
Eikerenvassdraget
Eikerenvassdraget er en sidegrein av Drammensvassdraget. Det har utspring i Holmestrand kommune i nordre Vestfold og munner ut i Drammenselva gjennom Vestfosselva ved Hokksund i Øvre Eiker kommune i Buskerud. Vassdraget har et nedbørfelt på 531,25 km².
City and Borough of Wrangell
Fylket ble etablert 30. mai 2008, etter en deling av Wrangell-Petersburg Census Area, og omfatter landområder mellom Canada i øst og Clarencestredet i vest. I nord går grensa mellom LeContebukta og elva Stikine og i sør går den over Clevelandhalvøya. Området har et totalt areal på 8 966,7 kvadratkilometer, hvorav 6 582,4 km² land og 2 384,3 km² vann. Folketallet er 2 369 (2010), og den største byen er Wrangell.
Den 6. mai 2008 ble det avholdt en lokal folkeavstemning hvor 64 prosent av velgerne stemte for å etablere City and Borough of Wrangell.
Eikerenvassdraget
De øverste delene av vassdraget består av tre greiner, Lianelva, Dokkaelva og Hillestadelva, som samles i Hillestadvannet. Vassdraget fortsetter via Nøtneselva videre mot nord gjennom Haugestadvannet og Vikevannet (som bare er avdelt med en kort innsnevring) og videre via Kopstadelva mot nordvest til Bergsvannet. Fra Bergsvannet renner den korte Eidsfosselva ut i Eikeren.
Til Eikeren kommer det også tilløp fra Hakavikelva, som kommer fra innsjøen Øksne på platået mot Numedalen i vest, og fra Tryterudelva i øst. I nordvest går Eikeren over i Fiskumvannet, som ligger på samme høyde og er adskilt fra Eikeren med et kort sund. Fiskumvannet får tilløp fra Dørja, Fiskumelva og Delerelva. Det har utløp mot nord til Vestfosselva, som passerer gjennom tettstedene Vestfossen og Hokksund før den munner ut i Drammenselva.
Elver i Eikerenvassdraget
Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden.
Mārtiņš Pļaviņš
Mārtiņš Pļaviņš (født 8. mai 1985) er en latvisk sandvolleyballspiller. Han representerte landet sitt under Sommer-OL 2012 i London, der han tok bronse.
Under Sommer-OL 2020 i Tokyo som ble arrangert i 2021, ble han nummer 4.
Felleskatalogen
Historie
Felleskatalogens første utgave kom i 1958. Før den tid brukte legene løse kartotekkort med legemiddelopplysninger. Hensikten med å utgi Felleskatalogen var å samle alle opplysninger om legemidler i en bok i lommeformat. Fra 1984 ble katalogen tillatt solgt til allmennheten. Felleskatalogen AS utgir også en veterinærmedisinsk felleskatalog. Denne ble utgitt annethvert år og 2018/2019-utgaven var den 25. i rekken og også den aller siste papirutgaven som ble trykket. Veterinærkatalogen er også gratis tilgjengelig på Internett, og finnes også som gratis applikasjoner for lesebrett og smarttelefoner (iOS og Android).
I 2006 ble pakningsvedleggene gjort tilgjengelig for blinde, svaksynte og dyslektikere, som tekst-til-tale-løsning, Felleskatalogen ble tilgjengelig på nett i 2001 og som mobilapp i 2010. Pakningsvedleggene er skrevet av legemiddelfirmaene og er godkjent av offentlige myndigheter (Legemiddelverket og EMA).
Innhold
Tekstene i Felleskatalogen er bygget opp etter en disposisjonsplan som primært tilgodeser de opplysninger som leger vil trenge ved forskrivning av preparatene. Tekstene er basert på Summary of Product Characteristics (SPC), godkjent av Statens legemiddelverk. Tekstene er å anse som reklame, hvilket betyr at reklameforskriftene må følges. I dette ligger at Felleskatalogtekstene må være i samsvar med den myndighetsgodkjente preparatomtalen (SPC). Felleskatalogtekstene er ikke godkjent av offentlige myndigheter. Legemiddelfirmaene står ansvarlig for at tekstene til enhver tid er i samsvar med siste godkjente SPC. Nettstedet www.felleskatalogen.no og mobile applikasjoner for lesebrett og smarttelefoner oppdateres kontinuerlig.
Felleskatalogtekster
Tekstene i Felleskatalogen omfatter legemidler som er markedsført i Norge. Her kan brukeren finne informasjon om indikasjoner (bruksområde), dosering, kontraindikasjoner, forsiktighetsregler, bivirkninger, interaksjoner, egenskaper, pakningsstørrelser, priser, byttegrupper og eventuell refusjon. Brukeren kan også finne informasjon om preparatet står på WADAs dopingliste og ev. bestille bekreftelse på dopingsøk. Foto av kapsler og tabletter er også tilgjengelig i tillegg til instruksjonsfilmer for blant annet inhalasjonspreparater, injeksjonspreparater m.m. Varsler fra Legemiddelverket om viktig informasjon og varsler om legemiddelmangel er også tilgjengelig i Felleskatalog-tekstene. På www.felleskatalogen.no og i de mobile applikasjonene finner man også interaksjonsanalyse som er basert på data som er hentet fra FEST-databasen til Legemiddelverket. Interaksjonsinformasjonen i FEST er basert på de tidligere interaksjonsdatabasene Apriori og Druid.
Brukergrupper
Felleskatalogen brukes primært av leger, tannleger, sykepleiere, farmasøyter og andre innen helsevesenet, men pakningsvedlegg og annen informasjon, f.eks. inhalasjonsfilmer og sykdomsinformasjon, er rettet mot pasienter og også tilgjengelig på nettsiden.
Norgesmesterskapet på ski 1947
Langrennsøvelsene i hovedmesterskapet måtte flyttes fra Tistedalen til Oslo på grunn av snømangel.
17 km
Dato: 22. februar
30 km
Sted: Oslo
50 km
Dato: 9. februar
4 x 10 km stafett
Dato: 9. februar
Sted: Gjøvik
Spesielt hopprenn
Dato: 23. februar
Sted: Tistedalen
Kombinert
Dato: 22.-23. februar
Sted: Oslo/Tistedalen
Spike Spencer
Charles Forrest «Spike» Spencer (født 21. desember 1968) er en amerikansk skuespiller som dubber stemmen sin i anime. Han er kanskje mest kjent for sin rolle som Shinji Ikari i Neon Genesis Evangelion. Spike har tidligere vært gift med Kendra Benham, som også jobber med dubbing av anime. Blant annet hadde hun stemmen til Maya Ibuki i den originalle dubben til NGE.
Trygve Hegnar
Trygve Hegnar (født 6. oktober 1943) er en norsk forretningsmann, som er grunnlegger, redaktør og eier av tidsskriftene Kapital (grunnlagt 1971) og Finansavisen (grunnlagt 1992). Han er investor og en aktiv debattant i media vedrørende økonomiske og politiske emner. Han har også skrevet biografi om gründeren Vebjørn Tandberg. Hegnar har også spilt landskamper for Norge i håndball.
Hegnar utdannet seg til siviløkonom fra 1964 til 1968 i Mannheim i Vest-Tyskland. I studietiden spilte han håndball for Hochdorf, og dermed ble han den første nordmannen i tysk Bundesliga. I håndball-VM i Tsjekkoslovakia i 1964 var han norsk toppscorer. Han var president i utenlandsstudentenes organisasjon ANSA 1968-69. Deretter var han forsker ved Transportøkonomisk institutt og videre økonomikonsulent i Oslo Sporveier 1970-72. Hegnar er sønn av Per Hegnar, som i mange år var Fred. Olsens høyre hånd og nestkommanderende.
Redaktørkarriere
Hegnar var redaktør av fagbladet Samferdsel-Transport 1973-75. I studietiden i Mannheim i Tyskland så Hegnar muligheten for å starte et eget finanstidsskrift i Norge inspirert av den tøffe og pågående stilen til bl.a. Stern og Der Spiegel i Tyskland. Dette i motsetning til den noe servile og snille stilen som bl.a. Farmand representerte hjemme i Norge.
Hegnar arbeidet som journalist i Farmand og skrev under pseudonymet periscopus som redaktør Trygve J. B. Hoff tilla han. Hegnar navnga senere sitt holdingselskap Periscopus AS.
Hegners tidsskrift Kapital ble etterhvert en stor suksess økonomisk. Hegnar brukte mye av det oppsparte overskuddet til å grunnlegge avisen Blikk mot slutten av 1970-tallet. Denne ble imidlertid nedlagt kort tid senere, og Hegnar måtte fremdeles sette sin lit til Kapital, som nå var blitt en pengemaskin. Økonomihistorikeren Einar Lie har sagt om Kapitals betydning: «Hegnar slo med siviløkonomisk klarhet ned på alle former for ikke-økonomisk tenkning i samfunnet. Samtidig drev han en personfokusert kritisk journalistikk overfor næringslivet. Her var ingen spor av ærefull lojalitet. Direktørene ble tvert imot raljert med i det nye bladets spalter.»
Neste nyvinning var Finansavisen (lansert 1. oktober 1992), en dagsavis som særlig dekker nyheter fra norske børsnoterte selskaper. De første årene hadde avisen bare ukeutgivelser om sommeren, og utkom ikke mandager. Siden har avisen hatt utgivelsesrytme som dagsaviser flest. Også Finansavisen går hvert år med store overskudd. Hegnar skriver selv ledere hver dag i avisen.
Han fikk utmerkelsen Årets modigste redaktør av Oslo Redaktørforening 6. mars 2008.
I 2013 utga Asle Skredderberget en biografi om Hegnar hvor han blir karakterisert som en smålig, bøllete og hensynsløs person, men får også ros for sin pågående og kritiske journalistikk. Trygve Hegnar slaktet selv biografien.
Investor
Hegnar er også kjent som investor, og er blant Norges rikeste. I mange år eide han en større aksjepost i rederiet Norwegian Cruise Lines. Hegnar eier flere industribedrifter, blant annet båtprodusenten Windy. Han eier flere store båter for utleie, og Holmen Fjordhotell i Asker kommune, samt Vic Hotell i Porsgrunn. I april 2009 kjøpte han også kurs- og konferanseleverandøren Positiv Opplæring. I november 2009 kjøpte han 20 % av aksjene i Hurtigruten ASA og ble valg til ny styreformann av selskapets bedriftsforsamling. I mars 2010 kjøpte han ytterligere 6,35 % av aksjene i rederiet.
De fleste investeringene sine eier han gjennom investeringsselskapet Periscopus, som han eier sammen med sine barn. Også aksjene i Hegnar Media eies gjennom Periscopus.
Josefinekoret
Josefinekoret er et blandet kor som holder til på Fagerborg skole i Oslo. Koret øver tirsdager fra 18:30 til 21:00. Den første halvtimen brukes til oppvarming som starter med enkle øvelser for bevisstgjøring av pust, oppmerksomhet, gehør, klang og toneomfang (bl a øvelser av Werbeck-Svärdström). Koret har ingen spesielle opptakskrav.
Beltelori
Beltelori (latin: Pseudeos fuscata) er en art av indonesiske papegøyefugler. Alternative navn er mørk lori (dusky Lori), mørkorange lori og hvitrompelori. Den er den eneste arten innenfor undergruppen Pseudeos innenfor papegøyegruppen lorier blant sanne papegøyer innenfor superfamilien Psittacoidea. Fuglen finnes i skoger og skogkledde områder på Indonesia og Papua Ny-Guinea.
Ole Rønning
Ole Rønning er navnet til flere personer:
Batteriet (Arendal)
Batteriet i Arendal er Arendals eldste forsvarsanlegg, anlagt som kanonbatteri på slutten av 1600-tallet, da Arendal var ladested under Kristiansand. Batteriet ligger ytterst på Neset (Langsænæset), med utsikt mot innseilingsledene til byen gjennom Galtesund og Tromøysund. Batteriet var lenge det sentrale punkt i et helt forsvarssystem mot inntrengere fra havet, med kanoner på en rekke steder ved innseilingsledene mot byen. Det var lenge to batterier på Neset; et nedre batteri ved kainivå, og et øvre batteri på en fjellhylle.
Historie
Danmark-Norge og Sverige var flere ganger i krig på 1600- og 1700-tallet. Kystbeboere i Norge kunne da bli utsatt for angrep og tap av verdier. Kjøpmennene i Arendal ønsket å beskytte seg mot angrep fra inntrengende fiendtlige skip, og dette er grunnen til at kanonbatteriene i og utenfor byen ble bygd. Utbyggingen begynte i 1677 og skjedde i flere utbyggingstrinn fram til Napoleonskrigene.
Blokkhuset «Christians Naade» er det eldste kjente befestningen i Arendal. Huset lå i Neset, på grensen mellom gårdene Langsæ og Barbu (bygrense fra 1732 til 1902). Huset ble satt opp i 1677 med tillatelse fra kong Christian V, og ble bekostet av arendalskjøpmennene selv. Arendal havn trengte forsvar for å beskytte liv og næringsinteresser. I 1696 fikk Arendal besøk av Ulrik Fredrik Gyldenløve, og det ble saluttert så kraftig at kanonene gikk varme og blokkhuset tok fyr. Kilder forteller også at kanoner og kuler ble overført til Kristiansand.
I 1700 startet den store nordiske krig, og igjen ble det interessant å befeste Arendal. En begynte da å bygge det som ble kalt «Citadellet», senere kalt Øvre Batteri, og i dag kjent som Batteriet. Dette sto ferdig til Frederik IVs besøk i Arendal 1704. Det ble på denne tiden også anlagt batterier ved ytre del av Galtesund; på Sandviga på Hisøy og på Merdø, samt på Skindfelltangen på Flosterøya ved innseilingen til Tromøysund.
Under tyttebærkrigen i 1788 ble Nedre Batteri anlagt, dels på skrånende fjell, dels på et skjær utenfor. Ballastjord ble benyttet til å bygge opp et flatt areal som batterifundament. Omkring 1800 ble Sandviga forsterket med enda et batteri.
Arendal Borgerbevæpning ble etablert i 1733 da Christian VI besøkte Arendal. Under napoleonskrigene i 1805 ble dette organisert med et artillerikorps, et infanterikorps og et jegerkorps. Foreningen Arendals Borgerlige Militære arbeider for å gjenskape historien omkring Arendal Borgerbevæpning.
En rapport fra januar 1808 forteller at Arendal var klar til å forsvare seg mot inntrengere: «Den velvilligste ånd herket ved de militære foranstaltninger til batterienes besetning» og «ingen steder på kysten er mer ordnet enn i Arendal». Under unionen med Sverige forfalt batteriene. Nedre Batteri ble fjernet på 1800-tallet for å gi plass til ny bebyggelse og dampskipskai.
Nesets strategiske betydning i Arendal havn ble demonstrert 9. april 1940 da Arendal ble inntatt av tyske styrker. Det tyske marinefartøyet «Greif» la til ved dampskipskaia, og Batteriet ble straks bestykket med et tungt maskingevær.
Kulturminne og severdighet
Allerede på 1800-tallet sto Batteriet sentralt i arendalborgernes bevissthet. Stedet var et yndet oppholdssted; her samlet byens skipsredere seg for å diskutere om frakter, vind og vær, og se på kommende og avgående fartøyer, hit sendte mødrene sine barn til en felles lekeplass, og da dampskipene kom var det her en samlet seg for å se etter røyken når et dampskip nærmet seg. I turistbrosjyrer for besøkende i Arendal fra begynnelsen av 1900-tallet fremheves Batteriet som ett av byens attraksjoner.
Under arbeidet med kommunedelplan Barbu ble det fra kommunens administrasjon og rådgivere ikke erkjent at Batteriet var et verneverdig kulturminne, og det ble lagt planer som ville bety at en helt mistet utsyn mot Galtesund og Tromøysund fra dette stedet. Fortidsminneforeningen tok saken opp med Riksantikvaren og i forhandlinger med Arendal kommune ble planene revidert. Batteriet ble tatt inn i planområdet og regulert til hensynsområde, planlagte bygninger ble fjernet rett foran, og tak ble senket slik at utsikt ble opprettholdt. Batteriet fikk dermed kommunal anerkjennelse som kulturminne.
Hansisches Urkundenbuch
Hansisches Urkundenbuch er en samling i 11 bind av diplomer fra Hansaens historie mellom 975 og 1500.
Samlingen utkom fra 1876 til 1939, og ble utgitt av Verein für hansische Geschichte («Foreningen for Hansaens historie»). Halvbindet som skulle dekke tiden fra 1442 til 1450 er hittil ikke utgitt.
Axel Buch
Axel Buch (født 10. august 1930 i Trondheim, død 30. juli 1998 på Inderøy) var en norsk forretningsmann, offentlig tjenestemann og politiker (H). Han var ordfører i Trondheim 1976–1979.
Bakgrunn
Etter artium ved Trondheim katedralskole i 1949 fikk han en merkantil utdannelse i Norge, England og USA.
Karriere
Buch arbeidet for Thiis & Co. i Oslo, Ranheim Papirfabrikk ved Trondheim og Høganäs-Bolaget i Skåne. I 1956 gikk han inn i familiebedriften Nicolay Buch, som drev engrosvirksomhet innen byggevarer i Trondheim samt Hylla kalkverk på Inderøy. Han ble prokurist i 1959, disponent i 1963 og ansvarlig eier i 1964. Han eide gården Hammer på Inderøy.
Han hadde sentrale posisjoner i Trondheim fra 1960-årene. Han var medlem av Trondheim bystyre og formannskap og hadde også vært varaordfører før han var ordfører 1976–1979. Etter valget i 1979 var det borgerlig flertall i bystyret, men Fremskrittspartiets ene representant stemte på Olav Gjærevoll fra Arbeiderpartiet for å sikre fortsatt trikkedrift. Høsten 1981 inngikk Arbeiderpartiet og Høyre et valgteknisk samarbeid som valgte Anne Kathrine Parow og Buch til ordfører og varaordfører for perioden 1982–1983. Buch var vararepresentant til Stortinget fra Sør-Trøndelag 1977–1985.
I 1985 ble han rådmann i Trondheim. Etter valget i 1989 kom det til strid om rådmannens ulike roller. Han var styremedlem i Forretningsbanken og senere Fokus Bank, som var kommunens hovedbankforbindelse, og i flere andre bedrifter som fikk oppdrag av kommunen. Striden endte med at Buch fikk ros for sin innsats. Eksterne verv var avklart med byens politiske ledelse, selv om de var i strid med vanlig praksis.
Æresbevisninger
Buch var svensk honorær konsul i Trondheim 1981–1997 og ble utnevnt til kommandør av den svenske Nordstjerneordenen.
Gunnar Tank
Gunnar Tank (født 8. juni 1878 i Kristiania, død 30. mars 1942 i Vestre Aker) var en norsk arkivar. Han er særlig kjent for sitt arbeid for Høyfjellskommisjonen om eiendomsretten på høyfjellet.
Liv
Han var sønn av historikeren Yngvar Nielsen og Karen Juliane Anna Hedvig Wedel Jarlsberg, bror av historikeren Roar Tank og far til dommeren Carl Bülow Tank. Han og søsknene tok etternavnet Tank i stedet for Nielsen i 1901.
Etter å gått ut av Gjertsens skole i 1896 tok han anneneksamen ved universitetet i 1897, før han ble ansatt i en bank i Skien og senere i Kristiania. I 1899 begynte han å studere rettsvitenskap ved universitetet og tok juridisk embetseksamen i 1903.
Fra 1906 var han ansatt som assistent i Riksarkivet, hvor han året etter utarbeidet et kortfattet register over alle de norske arkivbestandene. I 1908 fikk han i oppdrag av Landbruksdepartementet å oppspore dokumenter om rettsforholdene på Hardangervidda for Høyfjellskommisjonen. Også i de følgende årene fikk han oppdrag av denne kommisjonen, hvor han i 1916 fikk en fast stilling som arkivkonsulent.
I 1909 ble han ansatt som assitent ved universitetsbiblioteket, hvor han året etter ble amanuensis. Men i 1919 sluttet han i denne stillingen og var heretter arkivkonsulent for Høyfjellskommisjonen og Landbruksdepartementet i saker som angikk almenninger og lignende. Han beholdt dennes stillingen til sin død.
Evan
Evan er i etruskisk mytologi en skjebnegudinne for udødelighet. Hun var en av Lares, en av skytsguddommene.
Hun var i følge med Turan, kjærlighetsgudinnen, og ofte til stede sammen med Turan og hennes unge elsker Atuns (tilsvarende den greske Adonis). Som mange etruskiske guddommer er Evan tidvis vist som en mann, tidvis som en kvinne.
Navnet Evan betyr på etruskisk «tid» og er beslektet med etruskiske evi, «tidsforløp», og således knyttet til guddommens funksjon.
I drikkevisene fra Norske Selskab er Evan synonym for vinguden Bacchus, som for eksempel i Jens Zetlitz' vise «Evan».
Hengren-demningen
Hengren-demningen (桓仁水电站) eller Huanren-demningen, er en demning med vannkraftverk i det nordlige Kina, i vassdraget Hun He, en sideelv til Liao He. Vannkraftverket ligger i provinsen Liaoning ved byen Huanren,. Ved igangsettelse hadde vannkraftverket en kapasitet på 223 MW, fordelt på tre tilnærmet like store turbiner.
Demningen er 78,5 meter høy og 400 meter lang, og reservoaret ligger i et kupert fjellområde.
Tove Bakke
Tove Bakke (født 19. desember 1954 i Sande i Sunnfjord) er en norsk oversetter og gjendikter.